open-index/open-wikipedia-markdown huggingface dataset:
Կարլսբադի հրամանագրեր

մինի|398x398փքս|1829 թվականի մուլտֆիլմ շվեյցարական մամուլում:<br>Ժամանակակից վիմագիր, որը ծաղրում է ''Կառլսբադի հրամանագրերով'' պարտադրված մամուլի և ազատ արտահայտման նոր սահմանափակումները: Սեղանի հետևում տեղադրված պատին գրված է. <br>«Կարևոր հարց, որը պետք է դիտարկել այսօրվա հանդիպմանը. «Որքա՞ն ժամանակ մեզ թույլ կտան մտածել»։ <br>I. Նախագահը ժողովը բացում է ուղիղ առավոտյան ժամը 8-ին<br>II. Գիտակցված հասարակության առաջին կանոնը լռությունն է:<br>III. Որպեսզի ոչ մի անդամ, իր լեզուն ամբողջությամբ օգտագործելով, չհայտնվի բանտում, դնչկալ կբաժանվեն մուտքի մոտ: <br>IV. Քննարկման առարկան, որը հասուն մտորումների միջոցով պետք է մանրակրկիտ քննարկվի յուրաքանչյուր հանդիպման ժամանակ, մեծատառերով հստակ գրված կլինի գրատախտակի վրա:

**Կարլսբադի հրամանագրեր** ()**,** մի շարք ռեակցիոն սահմանափակումներ, որոնք ընդունվել են Գերմանիայի Համադաշնության նահանգներում 1819 թվականի սեպտեմբերի 20-ին Բունդեսթագի որոշմամբ՝ Ավստրիական կայսրության Կառլսբադ առողջարանային քաղաքում (այժմ՝ Կառլովի Վարի, Չեխիա) տեղի ունեցած համաժողովից հետո։

Հրամանագրերն արգելում էին ազգայնական եղբայրությունների ( *<span lang="de" style="font-style:italic;">Burschenschaften</span>* ) գործունեությունը, պահանջում էին աշխատանքից հեռացնել բոլոր ազատական համալսարանների դասախոսներին և մեծացնել մամուլի գրաքննությունը։

Դրանք ուղղված էին գերմանական միավորման նկատմամբ աճող տրամադրությունները ճնշելուն և ընդունվեցին Հեփ-Հեփ շարունակվող անկարգությունների ժամանակ, որոնք ավարտվեցին բանաձևի ընդունումից հետո մեկ ամսվա ընթացքում։

## Հրամանագրերի ընդունման նախադրյալներ
Նահանգի ներկայացուցիչների ժողովը հրավիրել էր Ավստրիայի պետական նախարար Արքայազն Կլեմենս Վենզել ֆոն Մետերնիխը այն բանից հետո, երբ 1819 թվականի մարտի 23-ին Մանհայմում ուսանող Կառլ Սանդը, ով լիբերալ ուսանողական եղբայրության անդամ էր, սպանեց պահպանողական գրող Ավգուստ ֆոն Կոտցեբուին, ինչի համար նա դատապարտվեց մահապատժի և մահապատժի ենթարկվեց 1820 թվականին, իսկ 1819 թվականի հուլիսի 1-ին մահափորձ կատարվեց Նասաուի նախագահ Կառլ ֆոն Իբելի դեմ։ Այս իրավիճակում Ավստրիական կայսրության արտաքին գործերի նախարար Մետերնիխը, որը վախենում էր Եվրոպական վերականգնման ընթացքում համալսարաններում ազգայնական և հեղափոխական տրամադրություններից, 1819 թվականի սեպտեմբերին հրավիրեց Բունդեսթագի նիստ Կառլսբադում, որում նա հասավ հրամանագրերի ընդունմանը։

## Հրամանագրերի հետևանքներ
Կարլսբադի հրամանագրերը հետևանքներ ունեցան ոչ միայն Գերմանական Համադաշնության անդամ երկրների, այլև դարեր շարունակ ինքնավարություն վայելող այդ նահանգների ակադեմիական համայնքի համար։ Հրամանագրերի կարևոր առանձնահատկությունն այն էր, որ Գերմանական Համադաշնության իշխանությունները ազատական և ազգայնական գաղափարները մեկնաբանում էին որպես ապստամբության կոչ և հալածում էին այդ գաղափարները տարածողներին, հատկապես Պրուսիայում։

Վերջին անգամ հալածանքները վերսկսվել են 1832 թվականին Համբախի փառատոնից հետո։ Միայն 1848 թվականի հեղափոխության շնորհիվ է, որ Կառլսբադի հրամանագրերը չեղյալ են հայտարարվել Բունդեսթագի կողմից 1848 թվականի ապրիլի 2-ին։

## Ծանոթագրություններ

Կատեգորիա:1819 հիմնադրումներ
Կատեգորիա:ԱԽՎ նախագծի հոդվածներ
Կատեգորիա:Գերմանիայի իրավունքի պատմություն
Կատեգորիա:Խոսքի ազատություն
Կատեգորիա:1819 Եվրոպայում
Կատեգորիա:Գերմանական միություն
Հայկական երթ հանուն արդարության (2015 թվական)

մինի|300x300փքս
2015 թվականի ապրիլի 24-ին **Արդարության երթը** ավելի քան 130,000 մասնակիցների վեց մղոնանոց երթ է Հոլիվուդի Փոքրիկ Հայաստան կոչվող շրջանից դեպի Լոս Անջելեսում թուրքական հյուպատոսություն՝ պահանջելով ճանաչել Հայոց ցեղասպանությունը, որը Թուրքիան հերքում է։

## Խոսնակներ
Լոս Անջելեսի քաղաքապետ Էրիկ Գարսեթին ասել է՝ «Հոլիվուդ լեռից մինչև Արարատ լեռ այսօր մենք լաց ենք լինում և սգում ենք նրանց, ովքեր կորել են, և նրանց, ովքեր ողջ են, 100 տարի անց պետք չէ փողոց դուրս գալ»։

Լոս Անջելեսի քաղաքային խորհրդի անդամ Փոլ Կրեկորյանը պատմել է, որ իր նախատատը նամակ է ստացել այն մասին, թե ինչ է պատահել իր եղբոր՝ որը եղել է Թուրքիայի արևելքում գտնվող Եփրատ քոլեջի մաթեմատիկայի պրոֆեսոր։ Եղբորը բռնել են թուրք գործակալները, որոնք պոկել են նրա դեմքի մորուքը։ Կտրել են նրա լեզուն և թողել, որ մահանա։

## Հակընդդեմ բողոք
Մոտ 30 թուրքամետ հակաքայլեր կարճ ժամանակով հավաքվել են թուրքական հյուպատոսության մոտ։ Լեզվակռիվ է տեղի ունեցել, ձվեր ու ջրի շշեր են նետվել։ Լոս Անջելեսի ոստիկանությունը թուրքամետ ցուցարարներին խնդրել է ցրվել, երբ հայամետ ամբոխը մոտեցել է հյուպատոսությանը։

## Անմոռուկ
Երթի ընթացքում ցուցադրվել են բազմաթիվ մանուշակագույն ծաղիկներ՝ անմոռուկներ, քանի որ այն եղել է Հայոց ցեղասպանության 100-րդ տարելիցի խորհրդանիշը։

## Ծանոթագրություններ

## Արտաքին հղումներ
* Դիտեք արդարության հայկական երթը վերևից (LA Magazine)
* Արդարության երթ ՝ Հայոց ցեղասպանության կապակցությամբ օդային լուսանկարչություն
* Բազմահազարանոց երթ Հոլիվուդում՝ ի հիշատակ 1915 թվականի հայերի կոտորածի (ԱԲԿ7))
* Զանգվածային երթ և բողոք (KCAL 9)
* 100.000 մարդու քայլերթ Հոլիվուդից մինչև թուրքական հյուպատոսություն 1915 թվականի Հայոց ցեղասպանության տարելիցին (ԿՏԼԱ) 
* 100 տարի և 1.5 միլիոն կյանք

Կատեգորիա:ԱԽՎ նախագծի հոդվածներ
Կատեգորիա:Ամերիկահայ հասարակություն
Կատեգորիա:Հայոց ցեղասպանության ժխտում
One Way or Another

«**One Way or Another**», ամերիկյան «Blondie» խմբի երգը՝ 1978 թվականի «Parallel Lines» ալբոմից։

1979 թվականի մայիսին երգը թողարկվել է որպես առանձին սինգլ։

ԱՄՆ-ում երգը հասել է 24-րդ հորիզոնականին («Billboard» ամսագրի «Billboard Hot 100» հիթ-շքերթ), իսկ Կանադայում 7-րդ հորիզոնականին (*[[RPM (ամսագիր)|RPM]]* ամսագրի Top Singles հիթ-շքերթում)։

2004 թվականին «Rolling Stone» ամսագրի «բոլոր ժամանակների 500 լավագույն երգերի ցանկում» խմբի «One Way or Another» երգը զբաղեցրել է 298-րդ հորիզոնականը։ 2011 թվականի ցանկում՝ երգը զբաղեցրել է 305-րդ հորիզոնականը։

2014 թվականին բրիտանական «New Musical Express» երաժշտական ամսագիրը Blondie-ի կատարմամբ «One Way or Another0187 երգը դասել է իր «բոլոր ժամանակների 500 մեծագույն երգեր» ցանկի 455-րդ հորիզոնականում։

## Երգացանկ
;US 7" (CHS 2336)
# "One Way or Another" (Նիգել Հարիսոն, Դեբի Հարրի) – 3:31
# "Just Go Away" (Harry) – 3:21

;US 12" promo (CHS 10 PDJ)
# "One Way or Another" (Հարիսոն, Հարրի) – 3:31

## Հիթ-շքերթ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## One Direction-ի տարբերակ

**«One Way or Another»**, անգլո-իռլանդական One Direction բոյ-բենդի կողմից կատարված երգը որպես *Comic Relief 2013*-ի բարեգործական սինգլ, որը վերնագրված է «One Way or Another (Teenage Kicks)», քանի որ այն նաև ներառում է երգերի բառերը the Undertones-ի «Teenage Kicks»-ից («I wanna hold you, wanna hold you tight / Get teenage kicks right through the night»): Սինգլը թողարկվել է 2013 թվականի փետրվարի 17-ին և պրոդյուսերավորվել է Ջուլիան Բրունետի և Ջոն Ռայանի կողմից։

«One Way or Another (Teenage Kicks)» երգի դեբյուտը հայտնվել է UK Singles Chart-ի առաջին հորիզոնականում, դառնալով Մեծ Բրիտանիայի հիթ-շքերթում One Direction-ի երրորդ առաջին հորիզոնականում հայտնված երգը։ 2014 Brit Awards մրվանակաբաշխության ժամանակ այն ստացել է «Լավագույն բրիտանական երգ» անվանակարգը։

### Տեսահոլովակ
Երգի տեսահոլովակը նկարահանվել է Գանայում, Տոկիոյում, Նյու Յորքում և Լոնդոնում՝ ներառյալ Դաունինգ սթրիթ, 10-ը, կամեո տարբերակով հայտնվել է նաև Բրիտանիայի վարչապետ Դևիդ Քեմերոնը։ Տեսահոլովակը թողարկվել է 2013 թվականի փետրվարի 20-ին։

### Կենդանի կատարումներ
One Direction-ն իր առաջնաելույթը կատարել է 2023 թվականի փետրվարի 20-ին կայացած «2013 Brit Awards»-ի ժամանակ։ Խումբը նաև կատարել է երգը *Comic Relief*-ի ժամանակ՝ 2013 թվականի մարտի 15-ին։

### Երգացանկ
* **Թվային ներբեռնում**
# "One Way or Another (Teenage Kicks)" – 2:37
# "One Way or Another (Teenage Kicks)"  – 3:07
# "One Way or Another (Teenage Kicks)"  – 2:37

* **Թվային ներբեռնում (Կենդանի կատարում)**
# "One Way or Another (Teenage Kicks)"  – 3:20

### Հիթ-շքերթներ և հավաստագրումներ

#### Շաբաթական հիթ-շքերթներ

#### Տարեվերջյան հիթ-շքերթներ

#### Հավաստագրումներ

### Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:1978 սինգլներ
Կատեգորիա:Irish Singles Chart գլխավորած սինգլներ
Կատեգորիա:One Direction խմբի երգեր
Կատեգորիա:UK Singles Chart գլխավորած սինգլներ
Կատեգորիա:ԱԽՎ նախագծի հոդվածներ
Մետապեդիա

**Մետապեդիա** (), ուլտրաաջակողմյան բազմալեզու առցանց հանրագիտարան, որը հայտարարում է, որ մասնագիտանում է մշակույթի, արվեստի, գիտության, փիլիսոփայության և քաղաքականության վերաբերյալ հոդվածներում։ Հոդվածները պարունակում են սպիտակ-ազգայնական, սպիտակ-սուպրեմատիստական, նեոնացիստական և ծայրահեղ աջ գնահատականներ, սակայն կան հոդվածներ, որոնք կապված չեն խտրականության հետ, օրինակ՝ հոդվածներ մարզիկների մասին։

## Պատմություն
Նախագիծը պաշտոնապես հիմնադրվել է 2007 թվականի ապրիլի 15-ին Շվեդերեն Վիքիպեդիայի նախկին մասնակիցների խմբի կողմից։ Լեզվային առաջին տարբերակը շվեդերենն էր, որը բացվել է 2006 թվականի ապրիլի 26-ին։ Դեկտեմբերի 3-ին բացվել է դանիերեն Մետապեդիան։ 2007-2008 թվականներին ծրագրում գրանցվել է ամենամեծ ակտիվությունը։ 2007 թվականի մայիսի 15-ին թողարկվել է միանգամից երկու լեզվով տարբերակ՝ անգլերեն և գերմաներեն։ Մայիսի 29-ին բացվել է ֆրանսերեն Մետապեդիան։ Հունիսին բացվել են Մետապեդիայի ևս երկու լեզվական տարբերակներ՝ պորտուգալերենը և չեխերենը։ Հաջորդ տարվա ընթացքում ստեղծվել են նախագծի սլովակերեն, իսպաներեն և հունգարերեն տարբերակները։ Հետագայում նոր լեզվական տարբերակների բացման դինամիկան նկատելիորեն նվազել է։ Ամբողջ 2008 թվականի ընթացքում բացվել է ընդամենը երկու նախագիծ՝ ռումիներեն և նորվեգերեն Մետապեդիան։ 2009 թվականին ակտիվությունը փոքր-ինչ աճել է, և բացվել են նախագծի էստոներեն, հունարեն և իսլանդերեն տարբերակները։ Խորվաթերեն Մետապեդիան բացվել է 2010 թվականին։ 2011 թվականին մեկնարկել է նախագծի հոլանդերեն տարբերակը։

Ներկայում նախագիծը գրեթե անակտիվ է։ Լեզուների շատ տարբերակներում կատարվում է օրական 5-10 խմբագրում։ Այս պահին Մետապեդիայի բոլոր լեզվական տարբերակներում կա ավելի քան 250․000 հոդված։ Ամենախոշոր տարբերակը հունգարերենն է (մոտ 145․000 հոդված)։ Համարվում է, որ նախագիծը պարունակում է ազգայնական, ռասիստական և ծայրահեղ աջ տեսակետներ։

## Լեզվային բաժիններ
* Հունգարերեն՝ 145․000 հոդված
* Գերմաներեն՝ 46․000 հոդված
* Անգլերեն՝ 19․000 հոդված
* Շվեդերեն՝ 10․100 հոդված
* Ռումիներեն՝ 2․400 հոդված
* Էստոներեն՝ 2․050 հոդված
* Ֆրանսերեն՝ 1․700 հոդված
* Պորտուգալերեն՝ 1․350 հոդված
* Խորվաթերեն՝ 1․000 հոդված
* Սլովակերեն՝ 950 հոդված
* Չեխերեն՝ 720 հոդված
* Նորվեգերեն՝ 600 հոդված
* Դանիերեն՝ 250 հոդված
* Հունարեն՝ 200 հոդված
* Հոլանդերեն՝ 200 հոդված

## Ծանոթագրություններ

Կատեգորիա:2006 հիմնադրումներ
Կատեգորիա:2006 ստեղծված կայքեր
Կատեգորիա:ԱԽՎ նախագծի հոդվածներ
Կատեգորիա:Բազմալեզու կայքեր
Կատեգորիա:Հակասեմականություն
Կատեգորիա:Հոլոքոստի ժխտում
Կատեգորիա:Նեոնացիզմ
Կատեգորիա:Ռասիզմ
Կատեգորիա:Վիքիպեդիայի պատմություն
Կատեգորիա:Ֆաշիզմ
Քենթ Սիդնի Գիլբերտ

**Քենթ Սիդնի Գիլբերտ** (), ամերիկացի մեկնաբան և տարենտո (հեռուստատեսային աշխատող Ճապոնիայում)։ Նա աշխատում է Ճապոնիայում, ինչպես նաև իրավաբան է եղել Կալիֆոռնիայում։ Առաջին անգամ Ճապոնիայում 1971 թվականին հանդես է եկել որպես մորմոնական միսիոներ։ Միացյալ Նահանգներ վերադառնալուց հետո ստացել է իրավաբանական գիտությունների դոկտորական թեկնածություն, ինչպես նաև Բրիգամ Յանգ համալսարանի M.B.A.-ի աստիճան։

1983 թվականին Ճապոնիայում որպես փաստաբան աշխատելով հնարավորություն է ունեցել հանդես գալ արտասահմանյան թատերական ընկերությունում, ինչը հանգեցրեց այլ հնարավորությունների ճապոնական հեռուստատեսություններում և ֆիլմերում։ Գիլբերտը օտարերկրյա հայտնի մարդ է և հաճախ հայտնվում է լրատվական ծրագրերում որպես «օտար» տեսակետ ունեցող մեկնաբան։ Հայտնի է նաև որպես «երկու Քենթներից» մեկը (Քենթ Դերիքոթի հետ միասին)։

Գիլբերտը ապրում է Տոկիոյում և Օրեմում, Յուտա։ Նա նկարահանվել է Կազուկի Օմորիի Գոդզիլան ընդդեմ թագավոր Գիդորահի ֆիլմում։

Գիլբերտը պնդում է, որ Ճապոնիայի կառավարությունը Երկրորդ համաշխարհային պատերազմի ժամանակ երբեք կանանց չի ստիպել զբաղվել մարմնավաճառությամբ կամ սփոփման կայարան գնալ։

2018 թվականի ապրիլին Գիլբերտը նշանակվեց Օկայամայի գիտության համալսարանի պրոֆեսոր։

## Ծանոթագրություններ

Կատեգորիա:1952 ծնունդներ
Կատեգորիա:ԱԽՎ նախագծի հոդվածներ
Կատեգորիա:Ամերիկացի գործարարներ
Կատեգորիա:Ամերիկացի փաստաբաններ
Կատեգորիա:Ապրող անձինք
Կատեգորիա:Մայիսի 25 ծնունդներ
Որտեղ այրվում է կրակը

**«Որտեղ այրվում է կրակը»** (թուրքերեն՝ Ateşin Düştüğü Yer), 2012 թվականի թուրքական ֆիլմ՝ նվիրված պատվի համար սպանությունների։

## Սյուժե
Ռեժիսոր Իսմայիլ Գյունեշի խոսքով, ֆիլմը ստեղծելու համար իրեն ոգեշնչել է 2003 թվականին կարդացած թերթի հոդվածը։

Երիտասարդ աղջիկը՝ Այշեն, կորցնում է գիտակցությունը։ Նրան տեղափոխում են հիվանդանոց, հետազոտության արդյունքում պարզվում է, որ աղջիկը հղի է։ Չնայած հարազատների ճնշումներին՝ Այշեն հրաժարվում է ասել երեխայի հոր անունը։ Աղջկա հարազատները իրավիճակը քննարկելուց հետո որոշում են, որ Այշեի հղիությունը կարող է արատավորել ընտանիքի պատիվը։ Նրանք որոշում են, որ ամոթը կարող են մաքրել միայն արյունով։ Այշեի հայրը համաձայնվում է և ստելով, որ պետք է գնան այլ հիվանդանոց, նրան նստեցնում է մեքենա՝ ճանապարհին սպանելու նպատակով, բայց երբ նրանք ճանապարհ ընկան, նա սկսեց մտածել, թե արդյո՞ք ճիշտ որոշում է կայացրել։

## Քննադատություն
Ֆիլմը Մոնրեալի կինոփառատոնին ստացավ գլխավոր մրցանակ, ինչպես նաև Միջազգային ֆեդերացիայի մրցանակ։ Բացի այդ, «Որտեղ այրվում է կրակը» առաջադրվել է Թուքիայի «Օսկար» մրցանակաբաշխությանը՝ որպես «Լավագույն օտարալեզու ֆիլմ»։
2013 թվականի մարտին ֆիլմը ցուցադրվել է Չեխայի Febiofest կինոփառատոնին։

## Ծանոթագրություններ

Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:ԱԽՎ նախագծի հոդվածներ
Կատեգորիա:Բռնություն կանանց նկատմամբ
Կատեգորիա:Թուրքական դրամա ֆիլմեր
Կատեգորիա:Թուրքական ֆիլմեր
Կատեգորիա:Թուրքերեն ֆիլմեր
Պաշտոնական փաստաթղթերին հասանելիության մասին Եվրոպայի խորհրդի կոնվենցիա

**Պաշտոնական փաստաթղթերին հասանելիության մասին Եվրոպայի խորհրդի կոնվենցիան**, որը սովորաբար հայտնի է որպես Թրոմսոյի կոնվենցիա, ստորագրվել է 2009 թվականի հունիսի 18-ին Նորվեգիայի Տրոմսյո քաղաքում։ Այն ուժի մեջ է մտել 2020 թվականի դեկտեմբերի 1-ին՝ 2020 թվականի մայիսի 20-ին Ուկրաինայի Գերագույն Ռադայի կողմից վավերացվելուց հետո։ Կոնվենցիան վավերացրել է 13 պետություն, իսկ 7 լրացուցիչ պետություն՝ այն ստորագրել.

: Բացի Ուկրաինայից, այն պարտադիր է Շվեդիայի, Բոսնիա և Հերցեգովինայի, Էստոնիայի, Ֆինլանդիայի, Նորվեգիայի, Մոլդովայի, Խորվաթիայի, Չեռնոգորիայի, Հունգարիայի, Լիտվայի, Իսլանդիայի, Հայաստանի, Ալբանիայի համար։

Տրոմսոյի կոնվենցիան առաջին պարտադիր միջազգային իրավական փաստաթուղթն է, որը ճանաչում է պետական մարմինների կողմից պահվող պաշտոնական փաստաթղթերին հասանելիության ընդհանուր իրավունքը։ Դա բազմակողմ համաձայնագիր է, որի միջոցով մեծանում են քաղաքացիների համար հանրային տեղեկատվության հասանելիության հնարավորությունները։ Այն սահմանում է պաշտոնական փաստաթղթերի հասանելիության իրավունք։ Այս իրավունքի սահմանափակումները թույլատրվում են միայն որոշակի շահեր պաշտպանելու համար, ինչպիսիք են ազգային անվտանգությունը, պաշտպանությունը կամ գաղտնիությունը։

Տրոմսոյի կոնվենցիան առաջին պարտադիր միջազգային իրավական փաստաթուղթն է, որը ճանաչում է պետական մարմինների կողմից պահվող պաշտոնական փաստաթղթերին հասանելիության ընդհանուր իրավունքը։ Դա բազմակողմ համաձայնագիր է, որի միջոցով մեծանում են քաղաքացիների համար հանրային տեղեկատվության հասանելիության հնարավորությունները։ Այն սահմանում է պաշտոնական փաստաթղթերի հասանելիության իրավունք։ Այս իրավունքի սահմանափակումները թույլատրվում են միայն որոշակի շահեր պաշտպանելու համար, ինչպիսիք են ազգային անվտանգությունը, պաշտպանությունը կամ գաղտնիությունը։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Եվրոպայի խորհրդի պայմանագրեր
Կատեգորիա:Թրոմսյո
Կատեգորիա:Լիտվայի պայմանագրեր
Կատեգորիա:Համաձայնագրեր
Կատեգորիա:Միջազգային կոնվենցիաներ
Կատեգորիա:Ուկրաինայի պայմանագրեր
Պոլիտեխնիկ (ֆիլմ)

**«Պոլիտեխնիկ»** () ֆրանկոկանադացի կինոռեժիսոր Դենի Վիլնյովի նկարահանած քրեական դրամա, հիմնված Մոնրեալի պոլիտեխնիկական համալսարանի զանգվածային սպանության վրա՝ կնատյացության պատճառով։ Ֆիլմի պրեմիերան կայացել է 2009 թվականի փետրվարի 6-ին Քվեբեկում։

## Սյուժե
Ֆիլմի իրադարձությունները տեղի են ունեցել Մոնրեալում 1989 թվականի դեկտեմբերի  6-ին։ Պոլիտեխնիկական համալսարանի հաջողակ ուսանողուհի Վալերին հարցազրույցի է հրավիրվում սեքսիստ գործատուի մոտ։ Համոզվելուց հետո, որ ինքը երեխաներ չի սիրում՝ դառնում է ստաժոր, և իր ընկերուհի Ստեֆանիի հետ միասին սպասում է դասերի մեկնարկին։ Վալերիի համակուրսեցի Ժան Ֆրանսուան աղջկանից խնդրում է դասերի համառոտագրերը և գնում պատճենահանելու դրանք։ Ուսանողուհուն զիջելով՝ նա չի հասցնում ամեն ինչ պատճենել և շտապում է էնտրոպիայի դասախոսությանը։

Այդ պահին լսարան է մտնում մի հակաֆեմինիստ ուսանող, որը սպառնալով զենքով դուրս է քշում բոլոր տղամներին։ Այնուհետեւ նա տեղաշարժվում է ամբողջ ուսումնական հաստատությունով մեկ՝ կրակելով ուսանողուհիների վրա։

Ժան Ֆրանսուան հասցնում է պահակին հայտնել ուսանողուհիներին պատանդ վերցնելու մասին, վերադառնում է ընկերների մոտ և  տեսնում, որ բոլորը սպանված են։ Պատճենահանման սարքի մոտ նա հայտնաբերում է վիրավոր ուսանողուհու և փորձում օգնություն ցուցաբերել՝ դադարեցնել վիրավորի արյունահոսությունը։

Գործողությունը հետ է վերադառնում պատանդ վերցնելու պահին։ Վիրավոր Վալերին փորձում է օգնություն կանչել մահամերձ Ստեաֆնիին փրկելու համար։ Ապա նա ականատես է լինում մեկ այլ սպանության և համոզում է ընկերուհուն մեռած ձևանալ։ Մարդասպանը մտնում է մեկ այլ լսարան, որտեղ սպանում է մի կին դասախոսի։ Հետո նա ինքնասպան է լինում, և նրա արյունը խառնվում է զոհի արյան հետ։ Ստեֆանին նույնպես մահանում է, փրկվում է միայն Վալերին։ Երբ շտապ օգնության աշխատակիցները տանում են Վալերիին պատգարակով նրանց է մոտենում Ժան Ֆրանսուան և ներողություն է խնդրում ընկերուհուց լսարանում չմնալու համար։ Որոշ ժամանակ անց նա մեկնում է իր մորը տեսակցելու և գործում է ինքնասպանություն՝ կատարելով շմոլ գազի թունավորում։
Որոշ ժամանակ անց Վալերին աշխատում է որպես ավիաինժեներ։ Նա նամակ է գրում ինքնասպանություն գործած մարդասպանի մորը, որտեղ նա պատմում է իր վախի, ցավի և բռնության մասին։

## Դերերում

## Պարգևներ և անվանակարգեր

## Ծանոթագրություններ

## Արտաքին հղումներ

* Review by ED GONZALEZ
* A College Massacre, and Its Aftermath, in Polytechnique
* Review by A.O. Scott
* Review by Rob Nelson
* Review by Ray Bennett
* Review by Mathieu Payan
* О фильме на сайте alwaysgoodmovies.com
* Review by Stefanie Schneider
* Review by Josepe Machado
* Review by Matteo Marelli
* О фильме на сайте mubi.com

Կատեգորիա:2000-ականների անգլերեն ֆիլմեր
Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:ԱԽՎ նախագծի հոդվածներ
Կատեգորիա:Բռնություն կանանց նկատմամբ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կանադական դրամա ֆիլմեր
Կատեգորիա:Քրեական ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆրանսերեն ֆիլմեր
Կատեգորիա:Կանադական անգլերեն ֆիլմեր
Կատեգորիա:2000-ականների կանադական ֆիլմեր
Կատեգորիա:2000-ականների ֆրանսերեն ֆիլմեր
Հերբերտ Արմսթրոնգ

**Հերբերտ Արմսթրոնգ** (), բրիտանացի փաստաբան, դատապարտվել և մահապատժի է ենթարկվել կնոջ սպանության համար (բրիտանական պատմության մեջ միակ փաստաբանը ով կախաղան է հանվել)։ Արմսթրոնգի դատավարությունը և դրան հաջորդած մահապատիժը մեծ իրարանցում առաջացրեց բրիտանական հասարակության մեջ։ Այդ ժամանակից ի վեր Արմսթրոնգի գործի մասին գրվել է ավելի քան 80 գիրք։ Որոշ ժամանակակից հետազոտողներ պնդում են, որ Արմսթրոնգը կարող էր անմեղ լինել։

## Կենսագրություն
Ծնվել է 1869 թվականի մայիսի 13-ին աղքատ ընտանիքում։ Սովորել է Քեմբրիջի Սուրբ Քեթրինի քոլեջում, որից հետո 1895թ-ին սկսել է աշխատել որպես փաստաբան։ 1906 թվականին նա տեղափոխվում է Ուելսի և Անգլիայի սահմանին գտնվող Հեյ Օն Ուայ քաղաք, որտեղ մեկ տարի անց ամուսնանում է Քեթրին Մերի Ֆրենդի հետ։ Զույգը երեք երեխա ուներ՝ որդի և երկու դուստր։ Նրա հարաբերությունները կնոջ հետ այնքան էլ լավ չեն ընթացել, սակայն լուրջ կոնֆլիկտներ չեն եղել։ Առաջին համաշխարհային պատերազմի ժամանակ Արմսթրոնգը ունեցել է մայորի կոչում, որի շնորհիվ նա ազատվել է զինվորական ծառայությունից։

1920 թվականի գարնանը Արմսթրոնգը սկսել էր հեռացնել մոլախոտերը իր տարածքից։ Ամբողջ ազատ ժամանակը նա անցկացնում էր այս գործունեությամբ։ Սրա պատճառով նա մեծ քանակությամբ մկնդեղ էր գնում։ Շուտով նրա կինը կտակ է կազմել, ըստ որի նրա ողջ ունեցվածքը պետք է անցնի ամուսնուն։ Մի քանի շաբաթ անց տիկին Արմսթրոնգը սկսեց հալյուցինացիաներ տեսնել, որի հետևանքով նրան տեղափոխում են կլինիկա։ Այնտեղ կնոջը անմեղսունակ են ճանաչում։ Տարեվերջին նա իրեն ավելի լավ էր զգում և վերադառնում է տուն։ Բայց շուտով նա ավելի է վատանում և մահանում 1921 թվականի փետրվարի 22-ին։ Մահվան պատճառ են դարձել սրտի հիվանդությունը և գաստրիտը։

Կնոջը սպանելուց հետո Արմսթրոնգը անհաջող փորձեց սպանել իր երկու գործընկերներին։ Չնայած ծանր հետևանքներին՝ երկու գործընկերներն էլ ողջ են մնացել։ Դա հանգեցրեց նրան, որ Արմսթրոնգի կնոջ մարմինը արտաշիրիմվեց, և Բեռնարդ Սփիլսբերին դիահերձում կատարելուց հետո եզրակացրեց, որ կինը սպանվել է։ Արմսթրոնգին մեղադրում էին կնոջը սպանելու մեջ։ Դատավարությունը շատ հակասական էր։ Այդուհանդերձ, նա մեղավոր է ճանաչվել սպանության մեջ, դատապարտվել է մահապատժի և հետագայում կախաղան հանվել։

1995 թվականին Մարտին Բիլսը թողարկեց «Մեռած չէ թաղված․ Հերբերտ Ռոուզ Արմսթրոնգ» գիրքը։ Դրանում նա քննադատել է Արմսթրոնգի հետաքննությունն ու դատավարությունը և պնդել, որ վերջինս անմեղ է սպանության մեջ։

## Ծանոթագրություններ

Կատեգորիա:1869 ծնունդներ
Կատեգորիա:ԱԽՎ նախագծի հոդվածներ
Կատեգորիա:Բրիտանացի մարդասպաններ
Կատեգորիա:Մայիսի 13 ծնունդներ
Ֆեյսբուքյան սպանություն

*Ֆեյսբուքմորդ* («**Սպանություն Ֆեյսբուքում»**), 2012 թվականին հոլանդական լրատվամիջոցների կողմից ստեղծված տերմին։ Նիդերլանդների Կապելե ան դեն Էյսել քաղաքից 14-ամյա Յինուա Կ.-ի կողմից Յոյսե (Վինսի) Հաուի սպանությանը վերաբերելու համար։ Հարձակման ժամանակ վիրավորվել է նաև Հաուի հայրը։ Գործը նման անուն է ստացել, քանի որ շարժառիթ են հանդիսացել Ֆեյսբուքում առկա տարաձայնությունները։

## Իրադարձություններ
Ընկերուհիներ Փոլի Վ.-Ն (16 տարեկան) և Հաուն (15 տարեկան) վիճել են «ինչպես դիտողություններ անել Ֆեյսբուքում» երեկույթի ժամանակ՝ Փոլլիի ենթադրյալ խառնաշփոթ պահվածքի վերաբերյալ։ Այնուհետև Պոլլի Վ.-ն խնդրեց իր ընկերոջը՝ Ուեսլի Կ.-ին (17 տարեկան), զբաղվել իրավիճակով։ Կ.-ն վարձեց Յինուային ՝ Հաուին «պատժելու» համար։

2012 թվականի հունվարի 14-ին Յինուա Կ-ն դանակը ձեռքին գնաց Հարուի տուն։ Նա զանգեց դուռը և մի քանի անգամ դանակով հարվածեց Հաուին։ Երբ նա բացեց դուռը վերջինիս հայրը վազեց, փորձեց օգնել և վիրավորվեց ծեծկռտուքի ժամանակ։ Մի քանի օր անց Հաուն ստացած վնասվածքներից մահացավ հիվանդանոցում։

## Դատավճիռ
Յինուա Կ.-ն դատապարտվել է մեկ տարի անչափահասների կալանքի և երեք տարի դատական կարգով հարկադիր կալանքի, որից մեկ տարին պայմանական է եղել։

Սպանության պատվիրատուները՝ Ուեսլի Կ.-ն և Պոլլի Կ.-ն, երկուսն էլ դատապարտվել են առավելագույն պատժի, որը հնարավոր է անչափահասների համար Նիդեռլանդների քրեական օրենսդրության համաձայն՝ անչափահասների համար երկու տարվա ազատազրկում և դատական կարգով հարկադիր ազատազրկում՝ սպանություն կատարելու դավադրության և կանխամտածված աջակցության համար։ Մեղադրողը խնդրեց, որ այս երկուսը դատվեն որպես մեծահասակ՝ գործի ծանրության պատճառով, և պահանջեց հինգ տարվա ազատազրկում և վճռի հարկադիր կատարում։ Բայց դատարանը դրա դեմ վճիռ կայացրեց։

Մեղադրող կողմը բողոքարկել է դատավճիռը։ Վերաքննիչ բողոքը ներկայացվել է 2013 թվականի հուլիս և օգոստոս ամիսներին տեղի ունեցած փակ դատավարության ընթացքում։ 2013 թվականի օգոստոսի 27-ին Վերաքննիչ դատարանն ուժի մեջ է թողել ավելի վաղ կայացված վճիռը։

## Հետևանքներ
Յինուա Կ.-ն որոշ բարելավումներ է ցուցաբերել հոգեբուժական հաստատությունում գտնվելու ընթացքում, չնայած հոգեբանները նշել են, որ նա ունեցել է կրկնակի հանցագործություն կատարելու ցածր կամ միջին ռիսկ՝ բերելով իմպուլսիվ վարքի, կարեկցանքի նվազման և երբեմն վարքային միջամտությունների հետ համագործակցության բացակայության օրինակներ։

2017 թվականի ապրիլին Յինուա Կ.-ն և անհայտ տարեց տղամարդը զինված կողոպուտ են կատարել։ Նրանք երկուսն էլ ներկայացան որպես թանկարժեք համակարգչային սարքավորումների պոտենցիալ գնորդներ՝ կապվելով զոհի հետ նրա առցանց հայտարարության միջոցով։ Գողանալով սարքավորումները՝ նրանք սպառնացել են սպանել զոհին, նրա ընկերուհուն և նրանց նորածնին, եթե վերջիններս փորձեն միջամտել։ Մի քանի շաբաթ անց այս երկու տղամարդիկ ձերբակալվեցին։

Հաուի հայրը զարմանքի պակաս հայտնեց Յինուա Կ.-ի կրկնակի իրավախախտման վերաբերյալ՝ ասելով. «նա խիստ անհանգստացած է. դա ակնհայտ էր սպանությունից»։

## Ժողովրդական մշակույթում
2023 թվականի հուլիսի 8-ին true crime Casefile podcast-ը իր 254-րդ դրվագում մանրամասն ներկայացրեց Ուինսի Հաուի գործը։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Սպանություններ
Տուրսունոյ Սաիդազիմովա

**Տուրսունոյ Սաիդազիմովա** () առաջին ուզբեկ արտիստուհիներից, կանանց նկատմամբ բռնության զոհ սեփական ամուսնու ձեռքով։

## Կենսագրություն
Տուրսունոյ Սաիդազիմովան ծնվել է 1911 թվականին Ռուսական կայսրության Տաշքենդ քաղաքում։ 1924-ից մինչև 1927 թվականը նա սովորել է ուզբեկական եռամյա թատերական ստուդիայում, որը բացվել էր Մոսկվայի ուզբեկական մշակույթի տանը։ Այնտեղ նրա ուսուցիչն էր բանաստեղծ և դրամատուրգ Համզա Նիյազին։ Սկսած 1927 թվականից մինչև իր ողբերգական մահը դերասանուհին խաղում էր Ուզբեկստանի պետական թատրոնում։

1928 թվականին Բուխարայում 18 ամյա Տուրսունոյ Սաիդազիմովան սպանվել է իր ամուսնու կողմից, որպես «ընտանիքի պատիվը ոտնահարող»։ Ամուսինը դանակի մի քանի հարված է հասցրել դերասանուհուն, որը պատճառ է հանդիսացել նրա մահվան։

## Հիշատակ
Բանաստեղծ և դրամատուրգ Համզա Հակիմզադե Նիյազին դերասանուհու հիշատակին նվիրված գրել է բանաստեղծություն «Տուրսունոյի մահը»։

Սաիդազիմովայի մահից մեկ տարի անց բանաստեղծին հայտնաբերում են սպանված Ֆերգանայի դաշտավայրի բնակավայրերից մեկում։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Ասիայի կանանց դեմ բռնություններ
Կատեգորիա:Իսլամական ֆեմինիզմի հետևորդներ
Կատեգորիա:Ուզբեկ դերասաններ
Կատեգորիա:Սպանված դերասանուհիներ
Գենետիկ խտրականություն

**Գենետիկ խտրականությունը** մեկնաբանվում է որպես մարդու հանդեպ տարբեր կամ կողմնակալ վերաբերմունք՝ (համեմատած այլ մարդկանց հանդեպ վերաբերմունքի) իր գենետիկ տեղեկատվության տվյալների հիման վրա, որը կարող է դրսևորվել, օրինակ՝ հնարավորությունների, իրավունքների, առավելությունների մերժմամբ և այլն։

Առողջապահության կոնտեքստում գենետիկ խտրականությունը կարող է վերաբերվել այն մարդկանց, որոնց բուժում են իրենց գենետիկ կարգավիճակի հիման վրա, այլ ոչ թե ըստ ինչ-որ ավելի համապատասխան չափանիշի։

Մարդու գենոմի հետազոտման ԱՄՆ-ի ազգային համալսարանը () նշում է, որ գենետիկ խտրականությունը՝ դա նախապաշարմունք է, որն ուղղված է այն մարդկանց դեմ, որոնք ունեն կամ կարող են ունենալ գենետիկ հիվանդություն։

## Գենետիկ խտրականությունը ապահովագրության մեջ
Ապահովագրության ոլորտում գենետիկ խտրականությունը կարող է բերել ավելի բարձր սակագների սահմանման կամ առանց նախանշանների առողջ մարդկանց ապահովագրության մերժման, որոնք ունեցել են օրինակ՝ մանգաղաբջջային անեմիյայի գենի կամ այլ գենի, որը որոշակիացնում է իրենց երեխաների հակումը ապագա հիվանդության հանդեպ, այնպիսին, ինչպիսին Գենտինգտոնի հիվանդությունն է, ուռուցքային հիվանդությունները, հեմոխրոմատոզան, ընտանեկան հիպերխոլեստերինեմիան։

Ապահովագրական ընկերությունները տարբերում են ռացիոնալ (ակտուար) և իռացիոնալ խտրականություն (անգլ․ rational (actuarial) — irrational discrimination), իրավաբանները՝ լեգալ և անլեգալ (արգելված) ()։ Միաժամանակ ապահովագրական ընկերությունների կողմից ապահովագրված անձանց գենետիկ վերլուծական տվյալների միակողմանի ձևով օգտագործումը կարող է բերել գենետիկ խտրականության։ 1970-ական թվականների սկզբում՝ ԱՄՆ-ում որոշ ապահովագրական ընկերություններ մերժում էին կամ ավելի բարձր սակագներ էին սահմանում այն աֆրոամերիկացիների համար,որոնք ունեին մանգաղաբջջային անեմիայի գեն։ Ավելին, փաստեր են հայտնի դառնում այն մարդկանց ապահովագրության մերժման, ում մոտ հայտնաբերվել է MSH6 գենի մուտացիա։ Որպես գենետիկ խտրականության ռիսկի բացասական հետևանք՝ բնակչությունը հրաժարվում է մասնակցել գենետիկ հետազոտություններում, որոնք իրականացվում են այլ գիտական կազմակերպությունների կողմից՝ ելնելով այն հավանականությունից, որ արդյունքները կօգտագործվեն ապահովագրական ընկերությունների կողմից։

## Օրենսդրություն
ԱՄՆ-ում գործում է Գենետիկ տեղեկատվության հիման վրա խտրականության արգելքի օրենքը, որն ընդունվել է 2008 թվականին։ Կանադայում գործում է նմանօրինակ օրենք՝ «Գենետիկ խտրականության կանխարգելման արգելքի մասին»։

## Ծանոթագրություններ

Կատեգորիա:Բժշկական էթիկա
Կատեգորիա:Գիտական ֆանտաստիկայի թեմաներ
Կատեգորիա:Խտրականություն
Կատեգորիա:Մարդու գենետիկա
Կատեգորիա:Եվգենիկա
Կատեգորիա:ԱԽՎ նախագծի հոդվածներ
Չարի առանցք (քաղաքականություն)

**«Չարի առանցք»** () տերմինն օգտագործվել է ԱՄՆ նախագահ Ջորջ Բուշի կողմից 2002 թվականի հունվարի 29-ին իր Կոնգրեսին ուղղված ամենամյա ելույթում՝ նկարագրելու համար ռեժիմները, որոնք ԱՄՆ-ի կարծիքով հովանավորում են ահաբեկչությունը կամ մշակում են զանգվածային ոչնչացման զենք և կարող են փոխանցել այն ահաբեկիչներին։ Բուշն իր ելույթում որպես այդպիսի պետություններ նշել է Իրաքը, Իրանը և Հյուսիսային Կորեան։ Վերոնշյալ երկրների կողմից զանգվածային ոչնչացման զենքի մշակման մասին տեղեկատվությունը լայնորեն տարածվում էր ամերիկյան դիվանագիտության կողմից։ Հյուսիսային Կորեան չեր հերքում միջուկային զենքի ստեղծման փաստը։ Իրաքը հերքում էր, սակայն հայտնի էին փաստեր քրդական ցեղերի դեմ քիմիական զենք կիրառելու մասին։ Միևնույն ժամանակ, Իրաք ԱՄՆ-ի ներխուժման և նրա տարածքի օկուպացիայի ժամանակ զանգվածային ոչնչացման զենք, որի առկայությունը օգտագործվել էր որպես հարձակման պատրվակ, այդպես էլ չի հայտնաբերվել։ 2003 թվականի դեկտեմբերի 16-ին այս հարցի վերաբերյալ արված նկատողությանն ի պատասխան Ջորջ Բուշը ասել է. «Իսկ ի՞նչ տարբերություն»։
մինի|400x400փքս|«Չարի առանցքի» երկրները
2006 թվականին Հյուսիսային Կորեան անցկացրել է միջուկային զենքի փորձարկումներ, 2009 և 2013 թվականներին իրականացվել են նոր փորձարկումներ, իսկ 2016 թվականին փորձարկվել է ջրածնային ռումբ։ Իրաքում միջուկային արդյունաբերության ստեղծումն այլեւս հնարավոր չէր պատերազմի պատճառով։ Ատոմակայանի կառուցումը շարունակվում է միայն Իրանում (1995 թվականից՝ Ռուսաստանի մասնակցությամբ), և ԱՄՆ-ը շարունակում է մեղադրել այս պետությանը միջուկային զենք ստեղծելու մեջ։

Ավելի ուշ ԱՄՆ պետքարտուղարի տեղակալ Ջոն Բոլթոնը «առանցքին» ավելացրեց ևս երեք պետություն՝ Կուբան, Լիբիան և Սիրիան։ 2005 թվականին Քոնդոլիզա Ռայսը ելույթ ունեցավ, որտեղ դասակարգեց Կուբան, Իրանը, Հյուսիսային Կորեան, Բելառուսը, Զիմբաբվեն և Մյանմարը որպես «բռնակալության ամրոցներ» և «ամենահակաամերիկյան ռեժիմներ»։

Տերմինը կապված է երկու այլ պատմական տերմինների հետ. Երկրորդ համաշխարհային պատերազմի ժամանակ անգլիախոս միջավայրում «առանցք» տերմինը օգտագործվում էր ֆաշիստական բլոկի երկրներին մատնանշելու համար և 1980-ականներին ԱՄՆ նախագահ Ռոնալդ Ռեյգանի ստեղծած «Չարի կայսրություն» տերմինը՝ Խորհրդային Միությունը մատնանշելու համար։

2002 թվականի փետրվարին Հյուսիսային Կորեան հենց ԱՄՆ-ն հռչակեց «Չարի կայսրություն»՝ որպես աշխարհում զանգվածային ոչնչացման զենքի ամենահզոր պաշար ունեցող և դրանով իսկ մոլորակի խաղաղության և կայունության համար սպառնալիք հանդիսացող երկիր։

Ի հակակշիռ «չարի առանցքի»՝ Ուգո Չավեսը 2006 թվականի սկզբին ներմուծեց «բարու առանցք» տերմինը՝ Վենեսուելա-Կուբա-Բոլիվիա դաշինքին անդրադառնալու համար։

## Տես նաև
* Չարի կայսրություն

## Ծանոթագրություններ

## Արտաքին հղումներ
* 2002 State of the Union Address
* «AXIS OF EVIL»
* «US expands 'axis of evil'»
* «How to defeat the Axis of Evil»
* Axis of Evil Comedy Troupe
* Lullabies from the Axis of Evil
* Global Axis of Evil Parody map

Կատեգորիա:ԱԽՎ նախագծի հոդվածներ
Կատեգորիա:ԱՄՆ-ի արտաքին քաղաքականություն
Կատեգորիա:ԱՄՆ-ի քաղաքականություն
Կատեգորիա:Միջազգային հարաբերություններ
Կատեգորիա:Միջազգային հարաբերությունների տերմինաբանություն
Կատեգորիա:Քարոզչություն
Կանանց նկատմամբ բռնության վերացման միջազգային օր

**Կանանց նկատմամբ բռնության վերացման միջազգային օր** (ՄԱԿ-ի պաշտոնական այլ լեզուներով․ , , , , , ), նպատակ ունի ուշադրություն հրավիրել մոլորակի բոլոր երկրներում կանանց նկատմամբ բռնության խնդրին։ Նշվում է ամեն տարի նոյեմբերի 25-ին։

## Պատմություն
Կանանց նկատմամբ բռնության վերացման միջազգային օրը սահմանվել է ՄԱԿ-ի Գլխավոր ասամբլեայի կողմից 2000 թվականին (թիվ A/RES/54/134 բանաձեւ)։ Ամսաթիվն ընտրվել է ի հիշատակ Միրաբալ քույրերի, որոնք սպանվել են Դոմինիկյան Հանրապետությունում 1960 թվականի նոյեմբերի 25-ին։ Գլխավոր ասամբլեան իր բանաձևում կառավարություններին, ՄԱԿ-ի գործակալություններին, միջազգային և ոչ կառավարական կազմակերպություններին հրավիրել է միջոցառումներ անցկացնել այս օրը՝ հասարակության ուշադրությունը կանանց նկատմամբ բռնության խնդրի վրա հրավիրելու համար։ ՄԱԿ-ի գլխավոր քարտուղարն իր ուղերձներում 2004-2005 թվականներին ասում է, որ կանանց նկատմամբ բռնությունը չափազանց տարածված է, բնորոշ է բոլոր մշակույթներին և ազդում է կանանց վրա՝ անկախ նրանց ռասայից, եկամուտից կամ ծագումից։ Կանայք բռնության են ենթարկվում իրավական ոլորտում և առօրյա կյանքում։ ՄԱԿ-ի գլխավոր քարտուղարը նշում է, որ 2005 թվականի Համաշխարհային գագաթնաժողովում «առաջնորդները պարտավորվել են կրկնապատկել ջանքերը՝ վերացնելու կանանց և աղջիկների նկատմամբ բռնության բոլոր ձևերը»։

## Թիվ A/RES/54/134 որոշման մեջ նշված փաստաթղթերի վերաբերյալ հոդվածներ
* Մարդու իրավունքների համընդհանուր հռչակագիր
* Տնտեսական, սոցիալական և մշակութային իրավունքների մասին միջազգային դաշնագիր
* Քաղաքացիական և քաղաքական իրավունքների մասին միջազգային դաշնագիր
* Կանանց նկատմամբ խտրականության բոլոր ձևերի վերացման մասին կոնվենցիա
*Խոշտանգումների և այլ դաժան, անմարդկային կամ արժանապատվությունը նվաստացնող վերաբերմունքի կամ պատժի դեմ կոնվենցիա։

## Մի շարք միջազգային փաստաթղթեր, որոնք նշված են թիվ A/RES/54/134 բանաձեւում
* Հռչակագիր կանանց նկատմամբ բռնության վերացման մասին, 1993 թվական։

## Ծանոթագրություններ

Կատեգորիա:ԱԽՎ նախագծի հոդվածներ
Կատեգորիա:Բնօրինակում անաղբյուր հոդվածներ
Կատեգորիա:Բռնություն կանանց նկատմամբ
Կատեգորիա:Ընտանեկան բռնություն
Կատեգորիա:Կանայք
Կատեգորիա:Կանանց իրավունքներ
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Կատեգորիա:Նոյեմբերի 25
Կատեգորիա:Ֆեմինիզմ
Քաղաքային հրապարակի թեստ

**Քաղաքային հրապարակի թեստ,** ազատ հասարակության համար նախաշեմային թեստ, որն առաջարկել է նախկին խորհրդային այլախոհ և իրավապաշտպան Նաթան Շարանսկին, ով ներկայումս հայտնի քաղաքական գործիչ է Իսրայելում :

2004 թվականին հրատարակված *«Դեմոկրատիայի գործը» / The_Case_for_Democracy"* գրքում Շարանսկին հետևյալ կերպ է պարզաբանում այդ տերմինը. «Եթե մարդը չի կարող քաղաքային հրապարակ մտնել և բաց, համարձակ արտահայտել իր տեսակետները՝ չվախենալով ձերբակալությունից, բանտարկությունից կամ ֆիզիկական վնաս կրելուց, ապա այդ անձն ապրում է վախեցած և ոչ թե ազատ հասարակության մեջ։ Մենք չենք կարող հանգստանալ, քանի դեռ «վախի հասարակության» մեջ ապրող յուրաքանչյուր մարդ վերջապես չի նվաճել իր ազատությունը»։

## Կիրառումը
Թեստը հայտնի դարձավ այն բանից հետո, երբ Ջորջ Բուշը հավանություն տվեց գրքին իսկ Քոնդոլիզա Ռայսը վկայակոչեց այն՝ բնութագրելու համար «վախի հասարակությունը» Սենատի արտաքին հարաբերությունների հանձնաժողովի առջև 2005 թվականի հունվարի 18-ին ելույթ ունենալիս.

Թարգմանությունը․

Աշխարհը պետք է կիրառի Շարանսկու ասած քաղաքային հրապարակի թեստը․ Եթե մարդը չի կարող քաղաքային հրապարակ մտնել և բաց, համարձակ արտահայտել իր տեսակետները՝ չվախենալով ձերբակալությունից, բանտարկությունից կամ ֆիզիկական վնաս կրելուց, ապա այդ անձն ապրում է վախեցած և ոչ թե ազատ հասարակության մեջ։ Մենք չենք կարող հանգստանալ, քանի դեռ «վախի հասարակության» մեջ ապրող յուրաքանչյուր մարդ վերջապես չի նվաճել իր ազատությունը»։

Ռայսն իր ելույթի շարունակության մեջ որպես բռնակալության ֆորպոստների օրինակներ նշեց Բելառուսը, Բիրման, Կուբան, Իրանը, Հյուսիսային Կորեան և Զիմբաբվեն։

## Տես նաև
* Ժողովրդավարություն
* Քաղաքական ազատություն
* Ազատ խոսքի գոտի

## Ծանոթագրություններ

## Գրականություն

* 
* 

## Արտաքին հղումներ
* Town Square Test Օքսֆորդում, Անգլիա
* 

Կատեգորիա:ԱԽՎ նախագծի հոդվածներ
Կատեգորիա:Խոսքի ազատություն
Կատեգորիա:Քաղաքական գրականություն
Կատեգորիա:Քաղաքական նորաբանություններ
Կատեգորիա:Քաղաքական տերմինաբանություն
Կարո՞ղ ենք կատակել

«**Կարո՞ղ ենք կատակել,»** (), ռեժիսոր Թեդ Բալաքերի 2015 թվականին նկարահանած վավերագրական ֆիլմ։ Պատմում է ամերիկացի ստենդ-ափ կատակերգու Քրիստինա Պազիցկին։ Ֆիլմն ուսումնասիրում է կատակերգույի երկխոսությունը Միացյալ Նահանգներում խոսքի ազատության ժամանակակից կիրառությունների մասին։

## Ամփոփում
Հեղինակները վավերագրական ֆիլմը նկարագրում են որպես «մտածել ստիպող և զայրույթի մշակույթի հեգնական արտահանում ստենդ-ափ կատակերգության ոսպնյակի միջոցով»։ ԿԻնոնկարն ււսումնասիրում է, թե ինչպես է «վրդովմունքը դարձել սովորական»։ Գիլբերտ Գոթֆրիդը, Ջիմ Նորթոնը և Ադամ Կարոլլան, մանրամասնում են դրա ազդեցությունը խոսքի ազատության և մտքերի փոխանակման վրա։

## Ընդունելություն
### Քննադատական ընդունելություն
Ֆիլմը ստացել է 55% թարմություն Rotten Tomatoes կայքում, միջին գնահատականը 5,8/10՝ 20 դիտումների հաշվարկով։

Որոշ կինոքննադատներ ֆիլմը քննադատել են միակողմանի լինելու և խոսքի ազատության նկատմամբ կոշտ դիրքորոշման համար, իսկ մյուսները դա համարում էին սթափ և զավեշտական։

### Կինոփառատոներ
Ֆիլմի պրեմիերան կայացել է 2015 թվականի նոյեմբերի 13-ին Նյու Յորքի IFC կենտրոնում ՝ DOC NYC կինոփառատոնի շրջանակներում։ Ներկաների թվում էին Գիլբերտ Գոթֆրիդը, Քարիթ Ֆոսթերը և Գրեգ Լուկիանոֆը, ինչպես նաև ռեժիսոր Թեդ Բալաքերը, պրոդյուսեր Քորթնի Մուրհեդ Բալաքերը, համապրոդյուսեր Զաք Վայսմյուլերը և գործադիր պրոդյուսերներ Ֆիլ Հարվին և Է.Ս. Բուշնելը։

Բացի այդ, «*Կարո՞ղ ենք կատակել»* ցուցադրվել է Sun Valley կինոփառատոնում, Սարասոտայի կինոփառատոնում, Anthem կինոփառատոնում, RiverRun կինոփառատոնում և Indie Street Film Festival-ում։

Կինոնկարը տարածված է Samuel Goldwyn Films-ի կողմից։ Բաշխումը կենտրոնացած էր թվային, կաբելային և Vimeo On Demand կետերի վրա, բայց ներառում էր փոքրիկ թատերական ցուցադրություն Լոս Անջելեսում, Նյու Յորք Սիթիում և Առլինգթոնում, Վիրջինիա։ Թատերական թողարկման ամսաթիվը եղել է 2016 թվականի հուլիսի 29-ը, իսկ ֆիլմի թվային թողարկումը (2016 թվականի օգոստոսի 3) ընտրվել է Լենի Բրյուսի՝ ֆիլմի կենտրոնական դեմքի մահվան 50-րդ տարելիցը լուսաբանելու համար։

### Վիճահարույց ցուցադրություն Լոուրենսի համալսարանում
«Կարո՞ղ ենք կատակել*»ֆիլմի ցուցադրությունն* անցկացվել է Լոուրենսի համալսարանում ՝ Վիսկոնսին նահանգի Էփլթոն քաղաքի ազատ արվեստի քոլեջում ։ Համալսարանի «Ազատ մտքի համար» ուսանողները ցուցադրել են *«Կարո՞ղ ենք կատակելը».* որպես համալսարանում ազատ խոսքի մասին քննարկում սկսելու միջոց։ Ցուցադրության ժամանակ շատ ուսանողներ սկսել են բղավել՝ արտահայտելով իրենց դժգոհություը ֆիլմի նկատմամբ։  «Ազատ մտքի համարի» համահիմնադիր Քրիս Ուանդը գոհ է մնացել, որ ֆիլմի ցուցադրությունը քննարկումների առիթ տվեց համալսարանում։

Լոուրենսի ուսանողական խորհուրդը դեմ է քվեարկել «Ուսանողներն ազատ մտքի համարը» պաշտոնական համալսարանական ակումբ ճանաչելուն։

Ռեժիսոր և պրոդյուսեր Թեդ Բալաքերը հետագայում հոդված է գրել Լոուրենսի համալսարանի ցուցադրության մասին։

## Սոցիալական և տնային լրատվամիջոցներ
Ֆիլմը տարածել է Samuel Goldwyn Films-ը։ Այն հասանելի էր կաբելային և արբանյակային ալիքներով, ինչպիսիք են Verizon-ը, Comcast-ը և DirecTV-ն, ինչպես նաև սոցիալական տարբեր հարթակներում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2016 ֆիլմեր
Կատեգորիա:ԱԽՎ նախագծի հոդվածներ
Կատեգորիա:Ամերիկյան վավերագրական ֆիլմեր
Կատեգորիա:Խոսքի ազատություն
Քիմ Դևիս

**Քիմ Դևիս**, ամբողջական անունը՝ **Քիմբերլի Ջին Բեյլի Դևիս** (, ), ամերիկացի քաղծառայող, Կենտուկի նահանգի Ռոուան շրջանի պաշտոնյա։ Հայտնի է նրանով, որ 2015 թվականի հունիսին դադարեցրել է ամուսնության վկայականների տրամադրումն իր շրջանում՝ ի նշան բողոքի ԱՄՆ Գերագույն դատարանի՝ Օբերգեֆելն ընդդեմ Հոջեսի գործով որոշման դեմ, որը նույնասեռ զույգերին երաշխավորում էր ամուսնանալ երկրի ողջ տարածքում։ Երկու նույնասեռ և երկու տարբերասեռ զույգեր, չկարողանալով վկայականներ ստանալ իրենց շրջանում, դատի են տվել Դևիսին։ 2015 թվականի օգոստոսի 12-ին դատավոր Դեյվիդ Բանինգը հրապարակում է դատարանի նախնական որոշումը, որով Դևիսին հրամայվում է վերսկսել ամուսնության վկայականների տրամադրումը։ Դևիսը պատասխանել է մերժմամբ և վկայակոչել է սահմանադրության առաջին փոփոխությունը, որը պաշտպանում է իր կրոնական համոզմունքները, որոնք արգելում են իրեն վկայականներ տրամադրել նույնասեռ զույգերին։

Փորձելով բողոքարկել Բանինգի որոշումը՝ Դևիսը բողոք է ներկայացրել նախ վեցերորդ շրջանի վերաքննիչ դատարան, որին պատկանում է Կենտուկի նահանգը, իսկ ավելի ուշ՝ Գերագույն դատարան։ Երկու դատարաններն էլ հրաժարվել են բավարարել Դևիսի բողոքը։ 2015 թվականի սեպտեմբերի 1-ին հայցվորները կրկին փորձեցին վկայություններ ստանալ Դևիսի գրասենյակից և կրկին մերժում են ստանում, ընդ որում Դևիսը նրանց մերժում է «Տիրոջ անունով»։ Դրանից հետո հայցվորները կրկին դատի են տվել Դևիսին՝ պնդելով, որ նա իր գործողություններով անհարգալից վերաբերմունք է ցուցաբերում դատարանի նկատմամբ։ Քանի որ Դևիսի զբաղեցրած պաշտոնը ընտրովի է, նա չէր կարող հեռացվել աշխատանքից իր պարտականությունները չկատարելու համար, այլ հնարավոր էր միայն իմպիչմենտ հայտարարել և պաշտոնանկ անել Կենտուկիի Գլխավոր Ասամբլեայի հերթական նիստում, որը, սակայն, տեղի է ունենում տարին մեկ անգամ՝ հունվարին։ Կենտուկիի նահանգապետ Սթիվ Բեշիրը հրաժարվում է արտահերթ նիստ հրավիրել՝ պատճառ բերելով այդ միջոցառման բարձր արժեքը։

2015 թվականի սեպտեմբերի 3-ին դատավոր Բանինգը հրամայել է Դևիսին կալանքի տակ դնել դատարանի նախորդ որոշումը կատարելուց հրաժարվելու համար։ Չնայած այն հանգամանքին, որ հայցվորները խնդրել են միայն տուգանել Դևիսին, Բանինգն իմացել է, որ իր համախոհները դրամահավաք են սկսել նրա տուգանքների և դատական ծախսերի համար, և որոշում է, որ տուգանքները Դևիսի համար բավական ազդեցիկ պատիժ չեն դառնա։ Դատարան էին կանչվել նաև Դևիսի վեց ենթակաները, որոնց նա արգելել էր վկայականներ տրամադրել։ Նրանցից հինգը հայտարարել են, որ դեմ չեն միասեռ զույգերին վկայականներ տրամադրելուն։ Վեցերորդը՝ Դևիսի որդին՝ Նաթանը, հրաժարվել է, սակայն դատավորը հայտարարել է, որ իր նկատմամբ պատժամիջոցներ չի կիրառի՝ պայմանով, որ նա չմիջամտի գործընկերների աշխատանքին։ Ինքը՝ Քիմ Դևիսը, ասել է, որ իր ենթակաների կողմից տրված ոչ մի վկայական գործող չի լինի առանց իր ստորագրության, սակայն շրջանային դատախազ Սեսիլ Ուոթկինսը մերժել է այդ հայտարարությունը։ 5 օր անց՝ 2015 թվականի սեպտեմբերի 8-ին, դատավոր Բանինգը Դևիսին ազատում է կալանքից, բայց նրան արգելում է միջամտել վկայականների տրամադրման ենթակաների աշխատանքին։

Իր պաշտոնում ընտրվել է Դեմոկրատական կուսակցության կողմից 2014 թվականին, 2015 թվականին անցել է Հանրապետական կուսակցություն։ 2011 թվականից պատկանում է Հոգեգալստական միակ համայնքին։

## Ծանոթագրություններ

Կատեգորիա:ԱԽՎ նախագծի հոդվածներ
Բուլինգ։ Համաձայնեցված է մեծահասակների հետ

**Բուլինգ։ Համաձայնեցված է մեծահասակների հետ**, գիրք և առցանց նախագիծ, որը ստեղծվել է  մոսկվայում բնակվող ուսուցչուհու, բուլինգի հարցերով  մասնագետ Սվետլանա Մոտորինայի կողմից։

## Պատմություն
Մոսկվայում բնակվող ուսուցչուհի  Սվետլանա Մոտորինան չէր մտածում դպրոցական բուլինգի խնդրի մասին, մինչև որ իր որդուն սկսեցին բռնության ենթարկել դպրոցում։ Միջամտելու փորձը հանգեցրեց նրան, որ Սվետլանան ինքը դարձավ ոտնձգությունների թիրախ։ Սվետլանան ստիպված եղավ փոխել դպրոցը, բայց նա չէր կարող պարզապես հեռանալ և մոռանալ փորձը։ Սկզբից նա որոշեց ուսումնասիրել, թե ուրիշներն ինչ և ինչ պատճառներով են ենթարկվում բուլինգի։  Արդյունքում հավաքվել են մի քանի տասնյակ լուրջ վավերագրական պատմություններ, որոնցից ընտրվել են 40-ը, որոնք հիմք են հանդիսացել ապագա գրքի համար։

Գիրքը լույս է տեսել 2021 թվականին և անմիջապես գրավել ընթերցողների ու մասնագետների ուշադրությունը։

## Գաղափար
Գիրքը խոսում է խնամքով թաքցված խնդրի մասին։ Ուսուցիչները հաճախ քաջատեղյակ են իրենց դասարաններում բռնության մասին, բայց ոչինչ չեն նախաձեռնում այն կանխելու համար։ Հաճախ դպրոցի տնօրինությունը նույնպես փորձում է «ամեն ինչ ավլել գորգի տակ»։ Լինում են դեպքեր, երբ ուսուցիչներն իրենք են մասնակցում բուլինգին կամ նպաստում են դրա զարգացմանը։ Միևնույն ժամանակ, կան դպրոցներ, որտեղ այս խնդրիրը լիովին լուծված է, պարզապես այն պատճառով, որ ղեկավարությունը նման նպատակ է դրել։

Կարևոր գաղափար է նաև այն, որ զոհը մեղավոր չէ բռնության ենթարկվելու համար։ Չկան հատուկ անձնային հատկանիշներ, որոնք բուլինգի պատճառ են դառնում։ Յուրաքանչյուր ոք կարող է ենթարկվել բուլինգի։

Շատ կարևոր է նաև ընտանիքի աջակցությունը՝ շատ խնդիրներ ոչ միայն չեն լուծվում ընտանիքի ներսում, այլև բխում են ընտանիքից։

## Զարգացում
Գրքի հրատարակումից հետո Սվետլանա Մոտորինայի հավաքագրված և վերլուծված պատմվածքների թիվն ավելացավ։ Սվետլանան ընդգծում է, որ ինքը միշտ փաստացի ստուգում է տրամադրված տեղեկատվությունը և անձամբ զրուցում բուլինգի զոհերի հետ։ Արդյունքում որոշվել է համացանցում բացել «Բուլինգ. համաձայնեցված է մեծահասակների հետ» ալիքը, ինչպես նաև «Սովորել այլ կերպ սովորեցնել» ալիքը։

Սվետլանան ակտիվորեն մասնակցում է դպրոցական ահաբեկչության մասին օրինագծի նախապատրաստմանը,  որը հանդիպեց և՛ քննադատության, և՛ աջակցության։

## Ծանոթագրություններ

## Արտաքին հղումներ
* «Բուլինգ. համաձայնեցված է մեծահասակների հետ» ալիք
* Բուգոսլավսկայա, Օլգա Վիտալիևնա. «Քառասուն պատմություն անճոռնի ճուտիկի մասին». Հարձակման ակնկալիքով մենք հարվածում ենք միմյանց // Teacher’s թերթ, թիվ 29, 20 հուլիսի, 2021 թ։ Շարունակություն.
* «Դուք չեք կարող դադարեցնել թունավորումը. Ինչու՞ դպրոցական ահաբեկման խնդիրը դեռ մոռացության չի մատնվել» // Ուսուցչական թերթ, թիվ 37, 14 սեպտեմբերի, 2021 թ.Մարիա Գոլուբևա.
* Բուլինգը ծագում ունի՞: Մուտք գործեք դպրոց՝ առանց խոչընդոտի // Teacher’s թերթ, թիվ 09, մարտի 1, 2022 թ․:«Ես երեխաներ չեմ ունենա. Ես չեմ ուզում որևէ բան թողնել ինձնից հետո». հարցազրույցներ դպրոցական բուլինգի զոհերի հետ // 05.06.2021թ.։
* https://ks-yanao.ru/news/obschestvo/chuchelo
* https://rt-online.ru/nedetskie-yavleniya-iz-detskoj-zhizni/

Կատեգորիա:Բուլինգ
Կատեգորիա:Ռուս գրողներ
Կատեգորիա:Ռուս գրողներ ըստ դարի
Կատեգորիա:ԱԽՎ նախագծի հոդվածներ
Սուզանավ (ֆիլմ)

**«Սուզանավ»** () 2010 թվականի բրիտանամերիկյան կատակերգական դրամա է, գրողի և ռեժիսոր Ռիչարդ Այոադիի դեբյուտային գեղարվեստական ֆիլմը։ Ֆիլմը հիմնված է Ջո Դանթորնի համանուն վեպի վրա, որը հրատարակվել է 2008 թվականին։ Համաշխարհային պրեմիերան կայացել է 2010 թվականի սեպտեմբերի 10-ին Տորոնտոյի կինոփառատոնում։ Ռուսաստանում ֆիլմը թողարկվել է 2011 թվականի սեպտեմբերի 1-ին։

## Սյուժե
Ֆիլմը բաժանված է մի քանի մասի` «Նախաբան», «Առաջին մաս. Ջորդանա Բիվեն», «Մաս երկրորդ. Գրեհեմ Պուրվիս», «Մաս երրորդ. որոշիչ մարտ», «Վերջաբան»։

Ուելսի միջնակարգ դպրոցի աշակերտ Օլիվեր Թեյթը բավականին արտասովոր է։ Տղան պատկերացնում է, թե ինչպես են բոլորը ողբելու իր վաղաժամ մահը, չնայած իրականում նա ամենևին էլ սիրված չէ։ Նրան հուզում է երկու հարց՝ ինչպես կորցնել կուսությունը իր դասընկեր Ջորդանայի հետ, ով ատում է սիրավեպերը, և ինչպես փրկել ծնողների ամուսնությունը։ Կասկածելով, որ իր մայրը սիրավեպ ունի իր նախկին երկրպագու Գրեհեմի հետ, տղան արշավ է սկսում իր ընտանիքը փրկելու համար։

## Դերերում
* Քրեյգ Ռոբերտս - *Օլիվեր Թեյթ*
* Յասմին Փեյջ - *Ջորդանա Բիվեն*
* Սալլի Հոկինս - *Ջիլ Թեյթ*
* Նոա Թեյլոր - *Լլոյդ Թեյթ*
* Պեդի Կոնսիդայն - *Գրեմ Պյորվիս*
* Ջեմա Չան - *Կիմ-Լին*

## Սաունդթրեք
Ֆիլմի երաժշտությունը գրել է Էնդրյու Հյուիթը, իսկ երգերը՝ Ալեքս Թյորները, ով «Arctic Monkeys» խմբի առաջատարն է։

## Թողարկում
Համաշխարհային պրեմիերան կայացել է 2010 թվականի սեպտեմբերի 12-ին Տորոնտոյի կինոփառատոնում։ Ֆիլմը թողարկվել է Մեծ Բրիտանիայում 2011 թվականի մարտի 18-ին, ԱՄՆ-ում՝ հունիսի 3-ին։ Ռուսաստանում պրեմիերան կայացել է Մոսկվայի 33-րդ միջազգային կինոփառատոնի շրջանակներում՝ հունիսի 30-ին։ Ֆիլմը թողարկվել է Ռուսաստանում 2011 թվականի սեպտեմբերի 1-ին։

## Կարծիքներ
Ֆիլմն արժանացել է կինոքննադատների բարձր գնահատականին։ «Rotten Tomatoes»-ում ակնարկների 86%-ը դրական է, միջին գնահատականը 7,3՝ 10-ից։ «Metacritic»-ը ֆիլմը գնահատել է 76՝ 100-ից, հիմնված 37 գրախոսականների վրա։ Հայտնի կինոքննադատ Ռոջեր Էբերթը ֆիլմը գնահատել է 4-ից 3։

## Ծանոթագրություններ

## Արտաքին հղումներ
* Ֆիլմի պաշտոնական կայքը
* 
* 

Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:ԱԽՎ նախագծի հոդվածներ
Կատեգորիա:Ամերիկյան կինոկատակերգություններ
Կատեգորիա:Բրիտանական մելոդրամա ֆիլմեր
Կատեգորիա:Ուելսում նկարահանված ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում 1997 թվականին
Կատեգորիա:Ֆիլմեր ամուսնության մասին